《人日过伍国开有开与家珍家宝诸从芳集》
明代·李孙宸

竹下招携意转亲，开尊况复是芳辰。百年未老烟霞骨，七日能芳海国春。

共逐香尘群少侠，谁迟芳草待佳人。灯前解惜金花胜，便可芳君醉浃旬。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。